**27. sjednica Školskog odbora Obrtničke škole u Splitu je održana 18. travnja 2019.godine u uredu ravnatelja s početkom u 12.00 sati.**

Sve odluke i zaključci su doneseni od strane članova Školskog odbora.

Sjednici je prisustvovalo 4 člana Školskog odbora čime je utvrđen kvorum i omogućeno da Školski odbor donosi pravovaljane odluke.

**Ad 1. Verifikacija zapisnika s prethodne 26. sjednice Školskog odbora**

Jednoglasno je prihvaćen zapisnik s prethodne 26. sjednice Školskog odbora.

**Ad 2. Dobivanje suglasnosti na prijedlog ravnatelja za sklapanje ugovora o radu za nastavnika/icu tehnologije pedikerstva i tehnoloških vježbi – profesor biologije ili doktor medicine– 1 izvršitelj/ica na nepuno neodređeno vrijeme**

Ravnatelj je obavijestio prisutne da je za natječaj pristiglo 7 prijava. Pregledavši sve prijave ravnatelj je predložio Mateu Marasović, magistru edukacije biologije i kemije koja udovoljava uvjetima natječaja i zakonskim uvjetima. Jednoglasno je dana suglasnost za sklapanje ugovora o radu na nepuno neodređeno vrijeme s predloženom kandidatkinjom.